יחיאל אבו

יחיאל אבו (נולד במרוקו בשנת 1948) הוא קבלן, יקיר העיר אשדוד, מייסד חברת "אבו יחיאל חברה לבניין בע"מ" ונשיא "קבוצת אבו" הכוללת: חברות נדל"ן, אנרגיה והיי-טק. אבו נולד ב-1948 בארפוד שבמדבר הסהרה במרוקו, כבן בכור לשמעון ומרים, וגדל לצד 8 אחים. המשפחה עלתה לארץ בשנת 1963, והשתקעה באשדוד בראשית שנותיה. באותה שנה, בגיל 15 החל לעבוד כפועל בניין, בהכנה של בלוקים ומרצפות ממלט ברחוב העבודה בעיר ועזר בכלכלת המשפחה. בשנת 1966 התגייס לשירות קרבי בחטיבת הנגב ולחם במלחמות ששת הימים, ההתשה ויום הכיפורים (במילואים). בשנת 1969 לאחר שחרורו מצה"ל, חזר לעבוד בענף הבנייה כקבלן ברזל והחל להתמקצע ולצמוח בתחום עת העסיק 20 עובדים. בהמשך שילב את פעילות הברזל והקבלנות והחל לעבוד כקבלן שלד. בשנות ה-30 לחייו פעילותו צמחה והפך לקבלן שיפוצים, בין השאר של החברה המשכנת "עמיגור". בשנת 1990 הקים עם אשתו דינה את חברת "אבו יחיאל חברה לבניין" אשר היוותה המשך לפעילותו הקבלנית. לאחר הקמתה, החברה חוותה תנופת פיתוח גדולה בזמן העלייה הגדולה מברית המועצות בתחילת שנות ה-90, כשרבים מהעולים עברו לגור במתחמי מגורים של החברה באשדוד. המיזם הראשון של החברה – "וילה בפארק" כלל מיזם קוטג'ים באשדוד, ולאחריו המשיכה החברה לבנות מיזמים למגורים נוספים בעיר. ביולי 2008 רכש באמצעות חברת "אבו יחיאל" את כל האחזקות בחברת "קי.בי.עי קבוצת בוני ערים בע"מ" (חברת האם של "חברת אשדוד") מידי אנשי העסקים שרי אריסון ונוחי דנקנר, שבבעלותה יותר מ-1,500 דונם של שטחים שמהווים את עתודות הקרקע האחרונות לבנייה בעיר אשדוד, תמורת 160 מיליון ש"ח, מידי "כלל תעשיות", "נכסים ובניין" ו"שיכון ובינוי". בשנת 2012 השלים את הרכישה תמורת כ-110 מיליון ש"ח נוספים. רכישה זו הפכה אותו לקבלן הפרטי בעל מלאי הקרקעות הפנויות הגדול ביותר בעיר. בשנת 2013 חנך את מלון "WEST" במערב גן אלישבע ברובע א' באשדוד, אשר נמצא בבעלות החברה. מלון 5 כוכבים הראשון על חוף ימה של העיר, המנוהל על ידי רשת המלונות "טמרס". בשנת 2016 הוביל את החברה וחבר אל אלתא מערכות שבבעלות התעשייה האווירית, לצורך רכישת חברת "אלבטק" מאשדוד, המפתחת מכשור אלקטרו-מכני, החל משלבי ההנדסה והתכנון ועד הייצור הסדרתי ומעסיקה למעלה מ-1,000 עובדים. בשנת 2017 הגיע לסיכומים עם עיריית אשדוד על קידום חזונו להקמת פארק היי-טק בעיר, אשר יוקם על קרקע בבעלותו בשטח של 133 דונם, הנמצא בין תחנת הרכבת בעיר, מרכז ביג פאשן וביה"ח אסותא. כחלק מקידום הפארק, חברת אלבטק, שבבעלותו ובבעלות התעשייה האווירית התחייבה להעתיק את מקום פעילותה לפארק החדש. במרץ 2019 הונחה אבן הפינה לפארק ההיי-טק ולרובע מיוחד שיכלול אלפי יח"ד, קמפוס אקדמי וכ-1,500 מעונות סטודנטים, לצד ביה"ח אסותא, מתחם הקניות ביג ותחנת הרכבת. בשנת 2021 הונחה אבן הפינה לבית אלבטק בקריית ההיי-טק החדשה בעיר. במהלך 2019 מונה לנשיא ויו"ר החברה המשפחתית ובנו, עו"ד צחי אבו, מונה במקומו למנהל הכללי של הקבוצה. עד לאותה שנה דאג להשקיע את מרצו ולבנות באשדוד בלבד. בנו הוביל את הקבוצה להרחיב את פעילותה אל מחוץ לגבולות אשדוד וכיום בבעלות הקבוצה חברות פרטיות ובורסאיות הפועלות ברחבי הארץ ובחו"ל. ביולי 2020 בעיצומה של מגפת הקורונה בישראל רכש את פעילות "פי גלילות" מחברת "דלק" של יצחק תשובה, בתמורה לכ-720 מיליון ש"ח. הפעילות כוללת נכסי נדל"ן המשמשים לאחסון בנזין של חברת "דלק פי גלילות" וכוללים מקרקעין באשדוד, ירושלים, חיפה ובאר שבע. את פעילות אחסנת הדלקים במתחמים מכר לגדות מכליות בתמורה ל-175 מיליון ש"ח. באוגוסט באותה שנה, רכשה חברת אבו את אתר הטמנת הפסולת "שריג" הנמצא בפאתי אשדוד. בפברואר 2021 רכש עם בנו את השליטה (62%) בחברת הנדל"ן הבורסאית "ארי נדל"ן" (ארנה) השקעות מידי איש העסקים מרכוס וובר בתמורה לכ-430 מיליון ש"ח. החברה מחזיקה במתחמי הקניות "סטאר סנטר" באשדוד, קניון "סטאר" בנהריה, קניון "מיי-מול" (My Mall) בקפריסין וקרקעות המיועדות למסחר ותעסוקה. בסוף אותה שנה, משפחת אבו רכשה 25% נוספים מחברת "הפניקס", תמורת 315 מיליון ש"ח. ביוני 2021 רכש את בניין המיון הקדמי שנמצא בצמוד לבית החולים אסותא באשדוד, במטרה להפוך אותו למרכז רפואי שיהווה מערך משלים לבית החולים. בשנת 2024 נקרא שמו – "בית נועה מדיקל", ע"ש נועה ממן, בת המשפחה שנפטרה בטרם עת לאחר התמודדות עם מחלה. באוגוסט 2021 הקים עם בנו את חברת "אבו פמילי ריט", העוסקת בהשכרת יחידות דיור לטווח ארוך. ביולי 2024, כשלחברה צבר של למעלה מאלף יחידות דיור, גייסה החברה כ-200 מיליון ש"ח בהנפקת אג"ח בבורסה בת"א. בסוף שנת 2022, הוביל צחי את הקמת גפן מגורים והתחדשות – זרוע ההתחדשות העירונית של הקבוצה. כחלק מכך, בינואר 2023 נרכש השלד הבורסאי "קאנומד" עם גיוס הון של כ-46 מיליון ש"ח, ואליו יצק את פעילות חברת ההתחדשות העירונית "אדלר את שכטר", אשר נרכשה בכ-20 מיליון ש"ח. כיום לחברה 24 מיזמים ברחבי הארץ, הכוללים 30 אלף יחידות דיור ו-150 אלף מ"ר של מלונאות, מקבצי דיור ומתחמי מסחר ולוגיסטיקה. בשנת 2019 הקים את בית הכנסת "אוהל שמעון ומרים" ע"ש הוריו, שהיו מהדור המייסד של העיר אשדוד. בית הכנסת ממוקם ברובע י"ז בדרום העיר. בספטמבר 2021 חנכו ובנו את המרכז להשאלת ציוד רפואי ושיקומי ללא תמורה, בשיתוף עמותת הפורום לקידום הבריאות באשדוד, אשר הוקמה על ידי משפחת אבו במטרה לפתח משאבים לשיפור שירותי הבריאות בעיר. המרכז פועל על ידי מתנדבים ודואג לספק לנזקקים מגוון מוצרים ושירותים, החל ממחוללי חמצן, כיסאות גלגלים והליכונים ועד אספקת תרופות, טיטולים ומזון לתינוקות. המרכז משרת את תושבי אשדוד והסביבה והציוד מוענק ללא עלות. בנובמבר 2021 זכה באות הוקרה כדמות מופת בחברה הישראלית מהפדרציה העולמית של יהדות מרוקו, ועל היותו דמות לחיקוי, בזכות הישגיו ותרומתו לבניין הארץ. באותו חודש חנך ביחד עם משפחתו כיכר במתחם סטאר סנטר אשדוד ע"ש סמל בן יצחק וענונו שנפל בקרב בשג'אעייה במבצע "צוק איתן". בשנת 2022 קיבל את אות "יקיר העיר אשדוד" בטקס חגיגי לציון יום הולדתה ה-66 של העיר. זאת לאור תרומתו ומחויבותו לפיתוח ובניית העיר, לצד קידום מפעלי חסד ותרומות לנזקקים. ביוני 2023 קיבל אות הוקרה מידיו של אלוף פיקוד הדרום, אליעזר טולדנו, על שירותו במילואים. אבו נשוי לדינה, להם 4 ילדים, 12 נכדים ו-2 נינים, המתגוררים באשדוד. מתגורר ברובע י"ז בעיר. חברת אשדוד מדיה וקבצים בנושא יחיאל אבו בוויקישיתוף אתר האינטרנט הרשמי של יחיאל אבו יחיאל אבו, ברשת החברתית פייסבוק יחיאל אבו, ברשת החברתית אינסטגרם יחיאל אבו, סרטונים בערוץ היוטיוב גפן מגורים והתחדשות בע"מ, באתר הבורסה לניירות ערך בתל אביב גפן מגורים והתחדשות בע"מ, באתר "מאיה" קרן אבו פמילי ריט, באתר הבורסה לניירות ערך בתל אביב קרן אבו פמילי ריט, באתר "מאיה" עופר פטרסבורג, סיפור סינדרלה? תנסו סיפור יחיאל אבו, באתר ישראל היום, 22 במאי 2024 הנחת אבן פינה לבית אלבטק, סרטון בערוץ "ShayEldor", באתר יוטיוב הפורום לקידום הבריאות באשדוד עופר פטרסבורג, סיפור סינדרלה? תנסו סיפור יחיאל אבו, באתר ישראל היום, 22 במאי 2024 יעל שוורצברט, ‏כבר לא בונים ערים: דנקנר ואריסון מוכרים את קבוצת בוני ערים תמורת 160 מיליון שקל, באתר גלובס, 27 ביולי 2008 ליאת לוי, איך נהפכו כמה קבלנים מקומיים לאנשים הכי חזקים באשדוד?, באתר TheMarker‏, 5 בינואר 2023 יעל דראל‏, גאווה אשדודית: הקבלן שמחזיק ב-2,000 דונם ובונה רק בעיר, באתר וואלה, 18 בדצמבר 2015 פארק ההייטק יוצא לדרך!, באתר אשדוד אונליין, ‏7 במאי 2017 גיא נרדי, ‏דלק של תשובה מוכרת קרקעות ב-720 מיליון שקל לקבלן האשדודי יחיאל אבו, באתר גלובס, 7 במאי 2020 אביב לוי, ‏מסצנת הנדל"ן של אשדוד לצמרת שוק ההון: צחי אבו יוצא לאור, באתר גלובס, 9 בינואר 2022 מזרחי טפחות משקיע עוד 26 מיליון ש"ח בקרן "אבו פמילי ריט" של צחי אבו, באתר מעריב אונליין, 24 ביוני 2024 שמואל סרדינס, בשורה חשובה קבוצת אבו פתחה מוקד להשאלת ציוד רפואי ושיקומי ומוצרי תינוקות בחינם, באתר אשדוד נט, ‏9 בינואר 2021 עופר אשטוקר, כבוד יחיאל אבו יוכתר כדמות מופת בחברה הישראלית, באתר אשדוד נט קבלו את יקירי אשדוד החדשים: יחיאל אבו, שמעון צרפתי, אבינועם סרי, אשר כנפו, רבקה שמיאן ועוד, באתר חדשות אשדוד – אשדוד10, ‏11 בספטמבר 2022 יחיאל אבו, יצחק ניקנזר ושמעון קוטלר קיבלו את אות רב קבלן, באתר חדשות אשדוד – אשדוד10, ‏12 ביוני 2023